
LEO PP. XIII 


Venerabilibus Fratribus Salutem et Apostolicam Benedictionem 


Aeterni Patris Unigenitus Filius, qui in t err is apparuit, ut 
humano generi salutem et divinae sapientiae lucem afferret, ma¬ 
gnum plane ac mirabile mundo contulit beneficium, cum caelos 
iterum ascensurus, Apostolis praecepit, ut euntes docerent omnes 
gentes (i); Ecclesiamque a se conditam communem et supremam 
populorum magistram reliquit. Homines enim, quos veritas libe- 
raverat , veritate erant conservandi : neque diu permansissent 
caelestium doctrinarum fructus, per quos est homini parta salus, 
nisi Christus Dominus erudiendis ad fidem mentibus perenne 
magisterium constituisset. Ecclesia vero divini Auctoris sui cum 
erecta promissis, turn imitata caritatem, sic iussa perfecit, ut 
hoc semper spectant, hoc maxime voluerit, de religione prae- 
cipere et cum erroribus perpetuo dimicare. Hue sane pertinent 
singulorum Episcoporum vigilati labores; hue Conciliorum perla- 

(1) Matth. XXVIII . 19. 

Acta, tom. XII. fuse. C XXXV. 7 

tae leges ac decreta, et maxime Romanorum Pontificum sollici- 
tudo quotidiana, penes quos, beati Petri Apostolorum Principis 
in primatu successores, et ius et officium e>t docendi et confir- 
mandi fratres in fide. Quoniam vero , Apostolo monente , per 
philosophiam et inanem fallaciam (1), Christifidelium mentes de- 
cipi solent, et fidei sinceritas in hominibus corrumpi, idcirco 
supremi Ecclesiae Pastores muneris sui pcrpctuo esse duxerunt 
etiam veri nominis scientiam totis viribus provehere, simulque 
singulari vigilantia providere, ut ad fidei catholicae normam ubi- 
que traderentur humanae disciplinae omnes, praesertim vero 
pliilosophia, a qua nimirum magna ex parte pendet ceterarum 
scientiarum recta ratio. Id ipsum et Nos inter cetera breviter 
monuimus, Venerabiles Fratres, cum primum Vos omnes per Lit- 
teras Encyclicas allocuti sumus; sed modo rei gravitate, et tem- 
porum conditione compellimur rursus Vobiscum agere de ineunda 
philosophicorum studiorum ratione, quae et bono fidei apte re¬ 
spondeat , et ipsi humanarum scientiarum dignitati sit con- 
sentanea. 

Si quis in acerbitatem nostrorum temporum animum intendat, 
earumque rerum rationem, quae publice et privatim geruntur, 
cogitatione complectatur, is profecto comperiet, fecundam malo- 
rum causam, cum eomm quae premunt, turn eorum quae per- 
timescimus, in eo consistere, quod prava de divinis humanisque 
rebus scita, e scholis philosophorum iampridem profecta, in 
omnes civitatis ordines irrepserint, communi plurimorum suffragio 
recepta. Cum enim insitum homini natura sit, ut in agendo ra¬ 
tionem ducem sequatur, si quid intelligentia peccat, in id et 
voluntas facile labitur: atque ita contingit, ut pravitas opinio- 
num , quarum est in intelligentia sedes, in humanas actiones 
influat, easque pervertat. Ex ad verso, si sana mens hominum 
fuerit, et solidis verisque principiis firmiter insistat, turn vero 
in publicum privatumque commodum plurima beneficia progi- 
gnit. — Equidem non tantam humanae philosophiae vim et au- 
ctoritatem tribuimus, ut cunctis omnino erroribus propulsandis, 
vel evellendis parem esse iudicemus: sicut enim, cum primum 
est religio Christiana constituta, per admirabile fidei lumen non 
persuasibilibus humanae sapientiae verbis diffusum, sed in osten- 
sione spiritus et virtutis (2), orbi tcrrarum contigit ut primae- 
vae dignitati restitueretur; ita etiam in praesens ab omnipotenti 


(1) Coloss. II, 8. 


(2) Cor. II, 4. 

potissimum virtute et auxilio Dei expectandum est, ut mortalium 
mentes, sublatis errorum tenebris, resipiscant. Sed neque sper- 
nenda, neu posthabenda sunt naturalia adiumenta, quae divinae 
sapientiae beneficio, fortiter suaviterque omnia disponentis, ho- 
minum generi suppetunt ; quibus in adiumentis rectum philoso- 
phiae usum constat esse praecipuum. Non enim frustra rationis 
lumen humanae menti Deus inseruit ; et tantum abest, ut su- 
peraddita fidei lux intelligentiae virtutem extinguat aut immi- 
nuat, ut potius perficiat, auctisque viribus, habilem ad maiora 
reddat. — Igitur postulat ipsius divinae Providentiae ratio, ut 
in revocandis ad fidem et ad salutem populis etiam ab humana 
scientia praesidium quaeratur: quam industriam, probabilem ac 
.sapientem, in more positam fuisse praeclarissimorum Ecclesiae 
Patrum, antiquitatis monumenta testantur. Illi scilicet neque 
paucas, neque tenues rationi partes dare consueverunt, quas 
omnes perbreviter complexus est magnus Augustinus, huic scien- 

tiae tribuens _ illud quofides saluberrima _ gignitur; nutritur, 

defenditur, roboratur (1). 

Ac primo quidem philosophia, si rite a sapientibus usurpetur, 
iter ad veram fidem quodammodo stemere et munire valet, suo- 
rumque alumnorum animos ad revelationem suscipiendam con- 
venienter praeparare: quamobrem a veteribus modo praevia ad 
christianam fidem institutio (2), modo christianismipraeludium 
£t auxilium (3), modo ad Evangelium paedagogus (4) non im- 
merito appellata est. 

Et sane benignissimus Deus, in eo quod pertinet ad res di- 
vinas, non eas tantum veritates lumine fidei patefecit, quibus 
attingendis impar humana intelligentia est, sed nonnullas etiam 
manifestavit, rationi non omnino impervias, ut scilicet, acce- 
dente Dei auctoritate, statim et sine aliqua erroris admixtione, 
omnibus innotescerent. Ex quo factum est, ut quaedam vera, 
quae vel divinitus ad credendum proponuntur, vel cum doctrina 
fidei arctis quibusdam vinculis colligantur, ipsi ethnicorum sa- 
pientes, naturali tantum ratione praelucente, cognoverint, aptisque 
argumentis demonstraverint ac vindicaverint. Invisibilia enim 
ipsius A ut Apostolus inquit, a creatura mundi per ea, quae facta 
sunt, intellecta conspiciuntur, sempiterna quoque eius virtus et 

(1) De Tria. lib. XIV, c. 1. (3) Orig. ad Greg. Thaum. 

(2) Clem. Alex., Strom, lib. 1, c. 16; (4) Clem. Alex., Stxom. I, c. o. 

1. VII, c 3. 

divinitas (1); et gentes quae legem non habent... ostendunt nihi- 
lominus opus legis scriptum in cor dibus suis (2). Haec autem 
vera, vel ipsis ethnicorum sapientibus explorata, vehementer est 
opportunum in revelatae doctrinae commodum unitatemque con- 
vertere , ut reipsa ostendatur, humanam quoque sapientiam, 
atque ipsum adversariorum testimonium fidei christianae suffra- 
gari. Quam agendi rationem, non recens introductam sed veterem 
esse constat, et sanctis Ecclesiae Patribus saepe usitatam. Quin 
etiam venerabiles isti religiosarum traditionum testes et custodes 
formam quamdam cius rei et prope figuiam agnoscunt in He- 
braeorum facto, qui Aegypto excessuri, deferre seGum iussi sunt 
argentea atque aurea Aegyptiorum vasa cum vestibus pretiosis, 
ut scilicet, mutato repente usu, religioni veri Numinis ea su- 
pellex dedicaretur, quae prius ignominiosis ritibus et supestitioni 
inservierat. Gregorius Ncocaesariensis (3) laudat Origenem hoc 
nomine, quod plura ex ethnicorum placitis ingeniose decerpta, 
quasi erepta hostibus tela, in patrocinium christianae sapientiae 
et pemiciem superstitionis singulari dexteritate retorscrit. Et pa- 
rem disputanda morem cum Gregorius Nazianzenus (4), turn Gre¬ 
gorius Nyssenus (5) in Basilio Magno et laudant et probant; Hie¬ 
ronymus vero magnopere commendat in Quadrato Apostolorum 
discipulo, in Aristide, in Instino, in Irenaco, aliisque permul- 
tis (G). Augustinus autem, Nonne aspicimus, inquit, quanto auro 
et argento et veste suffarcinatus exierit de Aegypto Cyprianus, 
doctor suavissimus et martyr beatissimus? quanto Ladanum? 
quanto Victorinus, Optatus, Hilarius? ut de vivis taceam, quanto 
innumerabiles Graeci? (7) Quod si vero naturalis ratio opimam 
hanc doctrinae segetem prius fudit, quam Christi virtute fecun- 
daretur, multo uberiorem certe progignet, posteaquam Salvatoris 
gratia nativas humanae mentis facultates instauravit et auxit.—• 
Ecquis autem non videat, iter planum et facile per huiusmodi 
philosophandi genus ad fidem aperiri? 

Non his tamen limitibus utilitas circumscribitur, quae ex 
illo philosophandi instituto dimanat. Et revera divinae sapientiae 
eloquiis graviter reprehenditur eorum hominum stultitia, qui de 
his quae videntur bona, non potuerunt intelligere Eum qui est; 

(1) Rom. I, 20. 

(2) lb. II, 14-15. 

(3) Orat. paneg. ad Origen. 

(4) Vit. Moy s. 


(5) Cann. I, Iamb. 3. 

(6) Epist, ad Magn. 

(7) De doctr. Christ. 1. II, c. 40. 

neque, operibus attendentes, agnoverunt quis esset artifex. (1) 
Igitur primo loco magnus hie et praeclarus ex humana ratione 
fructus capitur, quod ilia Deum esse demonstret: a magnitudine 
enim speciei et creaturae cognoscibiliter poterit Creator horum 
videri. (2) — Deinde Deum ostendit omnium perfectionum cu- 
mulo singulariter excellere, infinita in primis sapientia, quam 
nulla usquam res latere, et summa iustitia, quam pravus nun- 
quam vincere possit affectus, ideoque Deum non solum veracem 
esse, sed ipsam etiam veritatem falli ct fallere nescia m. Ex quo 
consequi perspicuum est, ut humana ratio plenissimam verbo 
Dei fidem atque auctoritatem conciliet. — Simili modo ratio de- 
clarat, evangelicam doctrinam mirabilibus quibusdam signis, tam- 
quam certis certae veritatis argumentis, vel ab ipsa origine emi- 
cuisse: atque ideo omnes, qui Evangelio Iidem adiungunt, non 
temere adiungere, tamquam doctas fabulas secutos, (3 ) sed ra- 
tionabili prorsus obsequio intelligentiam et iudicium suum di- 
vinae subiicere auctoritati. Illud autem non minoris pretii esse 
intelligitur, quod ratio in perspicuo ponat, Ecclesiam a Christo 
institutam (ut statuit Vaticana Synodus) oh suam admirabilem 
propagationem, eximiam sanctitatem et mexhaustam in omnibus 
locis fecunditatem, ob catholicam unitatem incidamque stabili- 
tatem, magnum quoddam et perpetuum esse motivum credibili- 
tatis, et divinae suae legationis testimonium irrefragabile (4). 

Solidissimi» ita positis fundamentis, perpetuus et multiplex 
adhuc requiritur philosophiae usus, ut sacra Theologia naturam, 
habitum, ingeni unique verae scientiae suscipiat atque induat. 
In hac enim nobilissima disciplinarum magnopere necesse est, 
ut multae ac diversae caelestium doctrinarum partes in unum 
veluti corpus colligantur, ut suis quaeque locis convenienter di- 
spositae, et ex propriis principiis derivatae apto inter se nexu 
cohaereant ; demum ut omnes et singulae suis iisque invictis 
argumentis confirmentur. — Nec silentio praetereunda, ant mi¬ 
nimi facienda est accuratior ilia atque uberior rerum, quae cre- 
duntur, cognitio, ct ipsorum fidei mysteriorum, quoad fieri potest, 
aliquando lucidior intelligentia, quam Augustinus aliique Patres 
et laudarunt et assequi studuerunt, quamque ipsa Vaticana Sy¬ 
nodus (5) fructuosissimam esse d ee re v i t. Earn siquidem cogni- 


(1) Sap. XIII. 1. 

(2) Sap. XIII, 5. 

(3) II. Petr. I, 16, 


(4) Const, dogm. de Fid. Cath., cap. 3. 
(5' Const, cit. cap. 4. 

tionem et intelligentiam plenius et facilius certe illi consecuntur,. 
qui cum integritate vitae fideique studio ingenium coniungunt 
philosophicis disciplinis expolitum, praesertim cum eadem Syno- 
dus Vaticana doceat, eiusmodi sacrorum dogmatum intelligentiam 
turn ex eorum, quae naturaliter cognoscuntur, analogia; turn e 
mysteriorum ipsorum nexu inter se et cum fine hominis ultima 
peti oportere (1). 

Postremo hoc quoque ad disciplinas philosophicas pertinet,, 
veritates divinitus traditas religiose tueri, et iis qui oppugnare 
audeant resistere. Quam ad rem, magna est philosophiae laus, 
quod fidei propugnaculum ac veluti firmum religionis munimen- 
tum habeatur. Est quidem, sicut Clemens Alexandrinus testatur, 
per se perfecta et nullius indiga Servatoris doctrina, cum sit 
Dei virtus et sapientia. Accedens autem graeca philosophia ve- 
ritatem non fecit potentiorem; sed cum debiles efficiat sophistarum 
adversus earn argumentationes, et propulset dolosas adversus ve- 
ritatem insidias, dicta est vineae apta sepes et vallus (2). Profecto 
sicut inimici catholici nominis, adversus religionem pugnaturi, 
bellicos apparatus plerumque a philosophica ratione mutuantur, 
ita divinarum scientiarum defensores plura e philosophiae penu 
depromunt, quibus revelata dogmata valeant propugnare. Neque 
mediocriter in eo triumphare fides Christiana censenda est, quod 
adversariorum arma, humanae rationis artibus ad nocendum com- 
parata, humana ipsa ratio potenter expediteque repellat. Quam 
speciem religiosi certaminis ab ipso gentium Apostolo usurpatam 
commemorat s. Hieronymus scribens ad Magnum: Ductor chri- 
stiani exercitus Paulus et orator invictus, pro Christo causam 
agens, etiam inscriptionem fortuitam arte torquet in argumentum 
fidei: didicerat enim a vero David extorquere de manibus hostium 
gladium, et Goliath superbissimi caput proprio mucrone trun- 
care (3). Atque ipsa Ecclesia istud a philosophia praesidium chri- 
stianos doctores petere non tantum suadet, sed etiam iubet. 
Etenim Concilium Lateranense V. posteaquam constituit, omnem 
assertionem veritati illuminatae fidei contrariam omnino falsam 
esse, eo quod verum vero minime contradicat (4), philosophiae 
doctoribus praecipit, ut in dolosis argumentis dissolvendis stu- 
diose versentur; siquidem, ut Augustinus testatur, si ratio con- 


(1) Ibid. 

(2) Strom, lib. I, c. 20. 


(3) Epist, ad Magn. 

(4) Bulla Apostolici regiminis 



tra divinarum Scripturarum auctoritatem redditur, quamlibet 
acuta sit, fallit, veri similitudine; nam vera esse non potest (1). 

Verum ut pretiosis hisce, quos memoravimus, afferendis fru- 
ctibus par philosophia inveniatur, omnino oportet, ut ab eo tramite 
nunquam dc flee tat, quem et veneranda Patrum antiquitas ingressa 
est, et Vaticana Synodus solemni auctoritatis suffragio compro- 
bavit. Scilicet cum plane compertum sit, plurimas ex ordine su- 
pematurali veritates esse accipiendas, quae cuiuslibet ingenii 
longe vincunt acumen, ratio humana, propriae infirmitatis con- 
scia, maiora se affectare ne audeat, neque easdem veritates ne- 
gare, neve propria virtute metiri, neu pro lubitu interpretari; 
sed eas potius plena atque humili fide suscipiat, et summi honoris 
loco habeat, quod sibi liceat, in morem ancillae et pedissequae, 
familiari caelestibus doctrinis, easque aliqua ratione, Dei bene- 
ficio, attingere. — In iis autem doctrinarum capitibus, quae 
percipere humana intelligentia naturaliter potest, aequum plane 
est, sua methodo, suisque principiis et argumentis uti philoso- 
phiam: non ita tamen, ut auctoritati divina sese audacter sub- 
trahere videatur. Imo, cum constet, ea quae revelatione inno- 
tescunt, certa veritate pollere, et quae fidei adversantur pariter 
cum recta ratione pugnare, noverit philosophus catholicus se fidei 
simul et rationis iura violaturum, si conclusionem aliquam am- 
plectatur, quam revelatae doctrinae repugnare intellexerit. 

Novimus profecto non deesse, qui facultates humanae naturae 
plus nimio extollentes, contendunt, hominis intelligentiam, ubi 
semel divinae auctoritati subiiciatur, e nativa dignitate excidere, 
et quodam quasi servitutis iugo demissam plurimum retardari 
atque impediri, quominus ad veritatis excellentiaeque fastigium 
progrediatur. — Sed haec plena erroris et fallaciae sunt; eoque 
tandem spectant, ut homines, summa cum stultitia, nec sine 
crimine ingrati animi, sublimiores veritates repudient, et divinum 
beneficium fidei, ex qua omnium bonorum fontes etiam in civi- 
lem societatem fluxere, sponte reiiciant. Etenim cum umana mens 
certis finibus, iisque satis angustis, conclusa teneatur, pluribus 
erroribus, et multarum rerum ignorationi est obnoxia. Contra 
fides Christiana, cum Dei auctoritate nitatur, certissima est ve¬ 
ritatis magistra ; quam qui sequitur, neque errorum laqueis ir- 
retitur, neque incertarum opinionum fluctibus agitatur. Quapro- 
pter qui philosophiae studium cum obsequio fidei christianae 

(1) Epist. 143, (al 7) ad Marcellin. n. 7. 

coniungunt, ii optime philosophantur: quandoquidem divinarum 
veritatum splendor, animo exceptus, ipsam iuvat intelligentiam; 
cui non modo nihil de dignitate detrahit, sed nobilitatis, acu- 
minis, firmitatis plurimum addit. — Cum vero ingenii aciem in- 
tendunt in refellendis sententiis, quae fidei repugnant, et in 
probandis, quae cum fide cohaerent, digne ac perutiliter rationem 
exercent : in illis enim prioribus, causas erroris deprehendunt, 
et argumentorum, quibus ipsae fulciuntur, vitium dignoscunt : 
in his autem posterioribus, rationum momentis potiuntur, quibus 
solide demonstrentur et cuilibet prudenti persuadeantur. Hac vero 
industria et exercitatione augeri mentis opes et explicari facul- 
tates qui neget, ille veri falsique discrimen nihil conducere ad 
profectum ingenii, absurde contendat necesse est. Merito igitur 
Vaticana Synodus praeclara beneficia, quae per fidem' rationi 
praestantur, his verbis commemorat: Fides rationem ab erroribus 
liberat ac tuetur, eamque multiplici cognitione instruit (1). Atque 
idcirco homini, si saperet, non culpanda fides, veluti rationi et 
naturalibus veritatibus inimica, sed dignae potius Deo grates 
essent habendae, vehementerque laetandum, quod, inter multas 
ignorantiae causas et in mediis errorum fluctibus, sibi fides san- 
ctissima illuxerit, quae, quasi sidus amicum, citra omnem er- 
randi formidinem poitum veritatis commonstrat. 

Quod si, Venerabiles Fratres, ad historiam philosophiae respi- 
ciatis, cuncta, quae paullo ante diximus, re ipsa comprobari 
intelligens. Et sane philosophorum veterum, qui fidei beneficio 
caruerunt, etiam qui habebantur sapientissimi, in pluribus de- 
terrime errarunt. Nostis enim, inter nonnulla vera, quam saepe 
falsa et absona, quam multa incerta ct dubia tradiderint de vera 
divinitatis ratione, de prima rerum origine, de mundi guberna- 
tione, de divina futurorum cognitione, de malorum causa et prin- 
cipio, de ultimo fine hominis, aetemaque beatitudine, de vir- 
tutibus et vitiis, aliisque doctrinis, quarum vera certaque notitia 
nihil magis est hominum generi nccessarium. — Contra vero primi 
Ecclesiae Patres et Doctores, qui satis intellexerant, ex divinae 
voluntatis consilio, restituerem humanae etiam scientiae esse 
Christum, qui Dei virtus est Deique sapientia (2) et in quo sunt 
omnes thesauri sapientiae et scientiae absconditi (3), veterum sa- 
pientum libros investigandos, eorumque sententias cum re vel alis 

(1) Const, dogm. de Fid. Cath., cap. 4. (3) Coloss. II, 3. 

(2) I. Cor. I, 24. 

doctrinis conferendas snscepere: prudensque delectu quae in illis 
vere dicta et sapienter cogitata occurrerent, amplexi sunt, ceteris 
omnibus vel emendatis, vel reiectis. Nam providissimus Deus, 
sicut ad Ecclesiae defensionem martyres fortissimos, magnae ani- 
mae prodigos, contra tyrannorum saevitiem excitavit, ita philo- 
sophis falsi nominis aut haereticis viros sapientia maximos obiecit, 
qui revelatarum veritatum thesaurum etiam rationis humanae 
praesidio tuerentur. Itaque ab ipsis Ecclesiae primordiis, catholica 
doctrina eos nacta est adversaries multo infensissimos, qui chri- 
stianorum dogmata et instituta irridentes, ponebant plures esse 
deos, mundi materiam principio causaque caruisse , rerumque 
cursum caeca quadam vi et fatali contineri necessitate, non di- 
vinae providentiae consilio administrari. Iamvero cum his insa- 
nientis doctrinae magistris mature congressi sunt sapientes viri, 
quos Apologetas nominamus, qui, fide praeeunte, ab humana 
quoque sapientia argumenta sumpserunt, quibus constituerent, 
unum Deum, omni perfectiomim genere praestantissimum esse 
colendam; res omnes e nihilo omnipotenti virtute productas, 
illius sapientia vigere, singulisque ad proprios fines dirigi ac 
moveri. — Principem inter illos sibi locum vindicat 5 . Iustinus 
martyr, qui posteaquam celeberrimas graecorum Academias, quasi 
experiendo, lustrasset, pleneque ore nonnisi ex revelatis doctrinis, 
ut idem ipse fatetur, veiitatem hauriri posse pervidisset, illas 
toto animi ardore complexus, calumniis purgavit, penes Roma- 
norum Imperatores acriter copioscque defendit, et non pauca 
graecorum philosophorum dicta cum eis composuit. Quod et Qua- 
dratus et Aristides, Hermias et Athenagoras per illud tempus egre- 
gie praestiterunt. — Neque minorem in eadem causa gloriam 
adeptus est Irenaeus martyr invictus, Ecclesiae Lugdunensis Pon- 
tifex: qui cum strenue refutarct perversas orientalium opiniones, 
Gnosticorum opera per fines romani imperii disseminatas, origi- 
nes haereseon singularum (auctore Hieronymo), et ex quibus phi¬ 
losophorum fontibus emanar int..., explicavit (1) . — Nemo autem 
non novit Clementis Alexandrini disputationes, quas idem Hie¬ 
ronymus sic, honoris causa, commemorat: Quid in illis induction? 
imo quid non de media philosophia est? (2) . Multa ipse quidem 
incredibili varietate disseruit ad condendam philosophiae histo¬ 
rian!, ad artem dialecticam rite exercendam, ad concordiam ra¬ 
tionis cum fide conciliandam utilissima. —Hunc secutus Origenes, 


(1) Epist, ad Magn. 


(2) Loc. cit. 

scholae Alexandriae magisterio insignis, graecorum et orienta- 
lium doctrinis eruditissimus, perplura eademque laboriosa edidit 
volumina, divinis litteris explanandis, sacrisque dogmatibus il- 
lustrandis mirabiliter opportuna ; quae licet erroribus, saltern ut 
nunc extant, omnino non vacent, magnam tamen complectuntur 
vim sententiarum, quibus naturales veritates et numero et fir- 
mitate augentur, — r- Pugnat cum haereticis Tertullianus aucto- 
ritate sacrarum Litterarum ; cum philosophis, mutato armorum 
genere, philosophice ; hos autem tarn acute et erudite convincit, 
ut iisdem palam fideliterque obiiciat: Neque de scientici, neque 
de disciplina, utputatis, aequantur (1). — Arnobius etiam, vulga- 
tis adversus gentiles libris, et Lactantius divinis praesertim In- 
stitutionibus, pari eloquentia et robore dogmata ac praecepta 
catholicae sapientiae persuadere hominibus strenue nituntur, non 
sic philosophiam evertentes, ut Academici solent (2), sed partim 
suis armis, partim vero ex philosophorum inter se concertatone 
sumptis eos revincentes (3). — Quae autem de anima humana, 
de divinis attributis, aliisque maximi momenti quaestionibus, 
magnus Athanasius et Chrysostomus oratorum princeps, scripta 
reliquerunt, ita, omnium iudicio, excellunt, ut prope nihil ad 
illorum subtilitatem et copiam addi posse videatur. — Et ne sin¬ 
gulis recensendis nimii simus, summorum numero virorum quo¬ 
rum est mentio facta, adiungimus Basilium magnum et utrumque 
Gregorium, qui, cum Athenis, ex domicilio totius humanitatis-, 
exiissent philosophiae omnis apparatu affatim instructi, quas sibi 
quisque doctrinae opes infiammato studio pepererat, eas ad haere- 
ticos refutandos, instituendosque christianos converterunt. — Sed 
omnibus veluti palmam praeripuisse visus est Augustinus, qui 
ingenio praepotens, et sacris profanisque disciplinis ad plenum 
imbutus, contra omnes suae aetatis errores acenime dimicavit fide 
summa, doctrina pari. Quern ille philosophiae locum non attigit; 
imo vero quem non diligentissime investigavit, sive cum altis- 
sima fidei mysteria et fidelibus aperiret, et contra adversariorum 
vesanos impetus defenderet ; sive cum, Academicorum aut Ma- 
nichaeorum commentis deletis, humanae scientiae fundamenta et 
firmitudinem in tuto collocavit, aut malorum, quibus premuntur 
homines, rationem et originem et causas est persecutus? Quanta 
de Angelis, de anima, de mente humana, de voluntate et libero 


(1) Apologet. § 46. 

(2) Inst. VII, cap. 7. 


(3) De opif. Dei, cap. 21. 

arbitrio, de religione et de beata vita, de tempore et aeternitate, 
de ipsa quoque mutabilium corporum natura subtiiissime dispu- 
tavit ? — Post id tempus per Orientem Ioannes Damascenus, Ba- 
sini et Gregorii Nazianzeni vestigia ingressus, per Occidentem 
vero Boetius et Anselmus, Augustini doctrinas professi, patrimo- 
nium philosophiae plurimum locupletarunt. 

Exinde mediae aetatis Doctores, quos Scholasticos vocant, 
magnae molis opus aggressi sunt, nimirum segetes doctrinae fe- 
cundas et uberes, amplissimis Sanctorum Patrum voluminibus 
diffusas, diligenter congerere, congestasque uno velut loco con- 
dere, in posterorum usum et commoditatem. — Quae autem sco- 
lasticae disciplinae sit origo, indoles et excellentia, iuvat hie, 
Venerabiles Fratres, verbis sapientissimi viri, Praedecessoris No- 
stri, Sixti V. fusius aperire: « Divino Illius munere, qui solus 
» dat spiritum scientiae et sapientiae et intellectus, quique Ec- 
» clesiam suam per saeculorum aetates, prout opus est, novis 
» beneficiis auget, novis praesidiis instruit, inventa est a maio- 
» ribus nostris sapientissimis viris, Theologia scholastica, quam 
» duo potissimum gloriosi Doctores, angelicus s. Thomas et se- 
» raphicus s. Bonaventura, clarissimi huius facultatis professo- 
» res.... excelienti ingenio, assiduo studio, magnis laboribus et 
» vigiliis excoluerunt atque ornarunt, eamque optime dispositam, 
» multisque modis praeclare explicatam posteris tradiderunt. Et 
» huius quidem tarn salutaris scientiae cognitio et exercitatio, 
» quae ab uberrimis divinarum Litterarum, summorum Pontificum, 
» sanctorum Patrum et Conciliorum fontibus dimanat, semper 
» certe maximum Ecclesiae adiumentum afferre potuit, sive ad 
» Scripturas ipsas vere et sane intelligendas et interpretandas, 
» sive ad Patres securius et utilius peragendos et explicandos 
» sive ad varios crrorcs et haereses detenencias et refellendas: 
» his vero novissimis diebus, quibus iam advenerunt tempora ilia 
» periculosa ab Apostolo descripta, et homines blasphemi, superbi, 
» seductores proficiunt in peius, errantes et alios in errorem mit- 
» tentes, sane catholicae fidei dogmatibus confirmandis et haere- 
» sibus confutandis pemecessaria est » (1). Quae verba quamvis 
Theologiam scholasticam dumtaxat complecti videantur, tamen 
esse quoque de Philosophia eiusque laudibus accipienda perspi- 
citur. Siquidem praeclarae dotes, quae Theologiam scholasticam 
hostibus veritatis faciunt tantopere formidolosam, nimirum, ut 


(1) Bulla - Triumph antis, an. 1588. 

idem Pontifex addit, « apta ilia et inter se nexa rerum et cau- 
» saram cohaerentia, illo ordo et dispositio tamquam militum in 
» pugnando instructio, ilia dilucidae definitiones et distinctiones, 
» ilia argumentorum firmitas et acutissimae disputationes, quibus 
» lux a tenebris, verum a falso distinguitur, haereticorum men- 
» dacia multis praestigiis et fallaciis involuta, tamquam veste 
» detracta patefiunt et denudantur » (1), praeclarae, inquimus, 
et mirabiles istae dotes unice a recto usu repetendae sunt eius 
philosophiae, quam magistri scholastici, data opera et sapienti 
consilio, in disputationibus etiam theologicis, passim usurpare 
consueverunt. — Praeterea cum illud sit scholasticorum Theo- 
logorum proprium ac singulare, ut scientiam humanam ac divinam 
arctissimo inier se vinculo coniunxcrint, profecto Theologia, in 
qua illi exsiluerunt, non erat tantum honoris et commendationis 
ab opinione hominum adeptum, si mancam atque imperfectam 
aut levem philosophiam adhibuissent. 

Iamvero inter Scholasticos Doctores, omnium princeps et ma- 
gister, longe eminet Thomas Aquinas: qui, uti Caietanus ani- 
madvertit, veteres doctores sacros quia summe veneratns est, ideo 
intellectum omnium quodammodo sortitus est (2 ). Illorum doctri- 
nas, velut dispersa cuiusdam corporis membra, in unum Thomas 
collegit et coagmentavit, miro ordine digessit, ct magnis incre- 
mentis ita adauxit, ut catholicae Ecclesiae singulare praesidium 
et decus iure meritoque habeatur. — Hie quidem ingenio docilis 
ct acer, memoria facilis et tenax, vitae integcrrimus, veritatis 
unice amator, divina humanaque scientia pracdivcs, Soli com- 
paratus, orbem terTarum calore virtutum fovit, et doctrinae splen- 
dore complevit. Nulla est philosophiae pars, quam non acute 
simul et solide pertractant: de legibus ratiocinandi, de Deo et 
incorporeis substantiis, de homine aliisque sensibilibus rebus, de 
humanis actibus eorumque principiis ita disputavit, ut in eo 
neque copiosa quaestionum seges, neque apta partium dispositio, 
neque optima procedendi ratio, neque principiorum firmitas aut 
argumentorum robur, neque dicendi perspicuitas aut proprietas, 
neque abstrusa quaeque explicandi facilitas desideretur. 

Illud etiam accedit, quod philosophicas conclusiones angelicus 
Doctor speculator est in rerum rationibus et principiis, quae 
quamlatissime patent, ct infmitarum fere veritatum semina suo 
velut gremio concludunt, a posterioribus magistris opportuno 


(1) Bull. cit. 


(2) In 2." 2.“', q~ 148, a. 4. in fin. 

tempore et uberrimo cum fructu aperienda. Quam philosophandi 
rationem cum in erroribus refutandis pariter adhibuerit, illud 
a se ipse impetravit, ut et superiomm tempomm errores omnes 
unus debellarit, et ad profligandos, qui perpetua vice in poste- 
mm exorituri sunlt, arma invictissima suppeditant. — Praeterea 
rationem, ut par est, a fide apprime distinguens, utramque tamen 
amice consocians, utriusque turn iura conservavit, turn dignitati 
consuluit, ita quidem ut ratio ad humanum fastigium Thomae 
pennis evecta, iam fere nequeat sublimius assurgere ; neque fides 
a ratione fere possit plura aut validiora adiumenta praestolari, 
quam quae iam est per Thomam consecuta. 

Has ob causas, doctissimi homines, superioribus praesertim 
aetatibus, theologiae et philosophiae laude praestantissimi, con- 
quisitis incredibili studio Thomae voluminibus immortalibus, an- 
gelicae sapientiae eius sese non tarn excolendos, quam penitus 
innutriendos tradiderunt. — Omnes prope conditores et legffe- 
ros Ordinum religiosorum iussisse constat sodales suos, doctri- 
nis s. Thomae studere et religiosis haerere, cauto, ne cui 
eomm impune liceat a vestigiis tanti viri vel minimum discedere. 
Ut Dominicianam familiam praetereamus, quae summo hoc ma- 
gistro iure quodam suo gloriatur, ea lege teneri Benedictinos, 
Carmelitas, Augustinianos, Societatem Iesu, aliosque sacros Or- 
dines complures, statuta singulomm testantur. 

Atque hoc loco magna cum voluptate provolat animus ad ce- 
leberrimas illas, quae olim in Europa floruerunt, Academias et 
Scholas, Parisiensem nempe, Salmantinam, Compi utenscm, Dua- 
cenara, Tolosanam, Lovaniensem, Patavinam, Bononiensem, Nea- 
politanam, Coimbricensem, aliasque permultas. Quarum Acade- 
miarum nomen aetate quodammodo crevisse, rogatasque senten- 
tias, cum graviora agerentur negotia, plurimum in omnes partes 
valuisse, nemo ignorat. Iamvero compertum est, in magnis illis 
humanae sapientiae domiciliis, tamquam in suo regno, Thomam 
consedisse principem ; atque omnium vel doctorum vel auditorum 
animos miro consensu in unius angelici Doctoris magisterio et 
auctori tate conquievisse. 

Sed, quod pluris est, Bomani Pontifices Praedecessoris Nostri 
sapientiam Thomae Aquinatis singularibus laudum praeconiis, et 
testimoniis amplissimis prosecuti sunt. Nam Clemens VI (1), Ni- 


fi) Bulla In Ordine. 

coiaus V (1) Benedictus XIII (2) aliique testantur, admirabili 
eius doctrina universam Ecclesiam illustrari; s. Pius V (3) vero 
fatetur eadem doctrina haereses confusas et convictas dissipar A 
orbemque universum a pestiferis quotidie liberari erroribus; alii 
cum Clemente XII, (4) uberrima bona ab eius scriptis in Ecle- 
siam universam dimanasse, Ipsumque eodem honore edendum 
esse affirmant, qui summis Ecclesiae doctoribus, Gregorio, Am- 
brosio, Augustino et Hieronymo defertur ; alii tandem s. Thomam 
proponere non dubitarunt Academiis et magnis Lyeeis exemplar 
et magistrum, quern tuto pede sequerentur. Qua in re memoratu 
dignissima videntur b. Urbani V verba ad Academiam Tolosanam: 
Volumus et tenore praesentium vobis iniungimus, ut b. Thomae 
doctrinam tamquam veridicam et catholicam sectemini, eamdem- 
que studeatis tods viribus ampliare. (5) Urbani autem exemplum 
Innocentius XII (6) in Lovaniensi studiorum Universitate, et Be¬ 
nedictus XIV (7) in Collegio Dionysiano Granatensium renova- 
runt. — His vero Pontificum maximorum de Thoma Aquinate 
iudiciis, veluti cumulus, Innocentii VI testimonium accedat : 
Huius (Thomae), doctrina prae ceteris, excepta canonica, habet 
proprietatem verborum, modum dicendorum, veritatem sententia- 
rum, ita ut numquam qui earn tenuerint, inveniatur a veritatis 
tramite deviasse; et qui earn impugnaverit, semper fuerit de ve- 
ritate suspectus (8). 

Ipsa quoque Concilia Oecumenica, in quibus eminet lectus 
ex toto orbe terrarum flos sapientiae, singularem Thomae Aquinati 
honorem habere perpetuo studuerunt. In Conciliis Lugdunensi, 
Viennensi, Florentino, Vaticano, deliberationibus et decretis Pa- 
hum interfuisse Thomam et pene praefuisse dixeris, adversus 
errores Graecorum, haereticorum et rationalistarum ineluctabili 
vi et faustissimo exitu decertantem. — Sed haec maxima est et 
Thomae propria, nec cum quopiam ex doctoribus catholicis com- 
municata laus, quod Patres Tridentini, in ipso medio conclavi 
ordini habendo, una cum divinae Scripturae codicibus et Pon¬ 
tificum Maximorum decretis Summam Thomae Aquinatis super 
altari patere voluerunt, unde consilium, rationes, oracula pe- 
terentur. 

(1) Breve ad FF. Ord Praedic. 1451. Cancell. Univ. Tolos. 

(2) Bulla Pretiosus. (6) Litt. in form. Brev., die 6 feb. 1694. 

(3) Bulla Mirabilis. (7) Litt. in form. Brev., die 21 

(4J Bnlla Verio Dei. Aug. 1752. 

|;5) Const. 5.' dat. die 3 Aug. 1368 ad (8) Serm. de S. Thom. 

Postremo haec quoque palma viro incomparabili reservata vi- 
debatur , ut ab ipsis catholici nominis adversariis obsequia, prae- 
conia, admirationem extorqueret. Nam exploratum est, inter 
haereticarum factionum duces non defuisse, qui palam profite- 
rentur, sublata semel e medio doctrina Thomae Aquinatis, se 
facile posse cum omnibus catholicis doctoribus subire certamen 
et vincere, et Ecclesicim dissipare. (1) — Inanis quidem spes, 
et testimonium non inane. 

His rebus et causis, Venerabiles Fratres, quoties respicimus 
ad bonitatem, vim preclarasque utilitates eius disciplinae philo- 
sophicae, quam maiores nostri adamarunt, iudicamus temere esse 
commissum, ut eidem suus honos non semper, nec ubique per- 
manserit: praesertim cum philosophiae scholasticae et usum diu- 
tumum et maximorum virorum iudicium, et, quod caput est, 
Ecclesiae su 11 Vagi urn favisse constaret. Atque in veteris doctrinae 
locum nova quaedam philosophiae ratio hac illae successit, unde 
non ii percepti sunt fructus optabiles ac salutares, quos Ecclesia 
et ipsa civilis societas maluissent. Adnitentibus enim Novatoribus 
saeculi XVI, placuit philosophari citra quempiam ad fidem respe- 
ctum, petita dataque vicissim potesta le quaelibet pro lubitu in- 
genioque excogitandi. Qua ex re pronum fuit, genera philoso¬ 
phiae plus aequo multiplicari, sententiasque diversas atque inter 
se pugnantes oriri etiam de iis rebus, quae sunt in humanis 
cognitionibus praecipuae. A multitudine sententiarum ad haesita- 
tiones dubitationesque persaepe ventum est: a dubitationibus 
veto in errorem quam facile mentes hominum delabantur, nemo 
est qui non videat. — Hoc autem novitatis studium, cum homines 
imitatione trahantur, catholicorum quoque philosophorum animos 
visum est alicubi pervasisse ; qui patrimonio antiquae sapientiae 
posthabito, nova moliri, quam vetera no vis augere et perficere 
maluerunt, certe minus sapienti consilio, et non sine scientiarum 
detrimento. Etenim multiplex haec ratio doctrinae, cum in ma- 
gistrorum singulorum auctoritate arbitrioque nitatur, mutabile 
habet fundamentum, eaque de causa non fiimam atque stabilem 
neque robustam, sicut veterem illam, sed nutantem et levem 
facit philosophiam. Cui si forte contingat, hostium impetu ferendo 
vix. parem aliquando inveniri, eius rei agnoscat in seipsa residere 
causam et culpam. — Quae cum dicimus, non eos profecto im- 
probamus doctos homines atque solertes, qui industriam et eru- 


(1) Beza — Bucerus. 

ditionem suam, ac novorum inventorum opes ad excolendam phi- 
losophiam afferunt: id enim probe intelligimus ad incrementa 
doctrinae pertinere. Sed magnopere cavendum est, ne ilia indu- 
stria atque eruditione tota aut praecipua exercitatio versetur.— 
Et simili modo de sacra Theologia iudicetur; quam multiplici 
eruditionis adiumento iuvari atque illustrari quidem placet, sed 
omnino necesse est, gravi Scholasticorum more tractari, ut, re- 
velationis et rationis coniunctis in ilia viribus, invictum fidei 
propugnaculum (1) esse perseveret. 

Optimo itaque consilio cultores disciplinarum philosophicarum 
non pauci, cum ad instaurandam utiliter philosophiam novissime 
animum adiecerunt, praeclaram Thomae Aquinatis doctrinam re- 
stituere, atque in pristinum decus vindicare studuerunt et stu¬ 
dent. Pari voluntate plures ex ordine Vestro, Venerabile Fratres, 
eamdem alacriter viam esse ingressos, magna cum animi Nostri 
laetitia cognovimus. Quos cum laudamus vehementer, turn hor- 
tamur, ut in suscepto consilio permaneant: reliquos vero omnes 
ex Vobis singulatim monemus, nihil Nobis esse antiquius et opta- 
bilius, ({liam ut sapientiae rivos purissimos ex angelico Doctore 
iugi et pracdivite vena dimananles, studiosae iuventuti large 
copiosequc universi prae beatis. 

Quae autem faciunt, ut magno id studio velimus, plura sunt.— 
Principio quidem, cum in hac tempestate nostra, machinationibus 
et astu fallacis cuiusdam sapientiae, Christiana lides oppugnali 
soleat, cuncti adolescentes, sed ii nominatim qui in Ecclesiae 
spem succrcscunt, pollenti ac robusto doctrinae pabulo ob earn 
causam cnutriendi sunt, ut viribus validi, et copioso armorum 
apparatu instructi, mature assuescant causam religionis fortiter 
et sapienter agere, parati semper, secundum Apostolica monita 
ad satisfactionem omni poscenti rationem de ea, quae in nobis 
est, spe (2) et exhortari in doctrina sana, et eos qui contradi- 
cunt, arguere (3). — Deinde plurimi ex iis hominibus qui, aba- 
lienato a fide animo, instituta catholica oderunt, solam sibi esse 
magistram ac ducem rationem profitentur. Ad bos autem sanan- 
dos, et in gratiam cum fide catholica restituendos, praeter su- 
pematurale Dei auxilium, nihil esse opportunius arbitramur, 
quam solidam Patrum ct Scholasticorum doctrinam, qui firmis- 
sima fidei fundamenta, divinam illius originem, certam veritatem. 


(I; Sixtus y. Bull, cit., 
(2) I. Pet. IIL 15. 


(3) Tit. I, 9. 

argumenta quibus suadetur, beneficia in humanum genus collata, 
perfectamque cum ratione concordiam tanta evidentia et vi com- 
monstrant, quanta nectendis mentibus vel maxime invitis et re- 
pugnantias abunde sufficiat. 

Domestica vero, atque civilis ipsa societas, quae ob perver- 
sarum opinionum pestem quanto in discrimine versetur, universi 
perspicimus, profecto pacatior multo et securior consisteret, si 
in Academiis et scholis sanior traderetur, et magisterio Ecclesiae 
conformior doctrina, qualem Thomae Aquinatis volumina com- 
plectuntur. Quae enim de germana ratione libertatis , hoc tempore 
in licentiam abeuntis, de divina cuiuslibet auctoritatis origine, 
de legibus eammque vi, de patemo et aequo summoram Prin- 
cipum imperio, de obtemperatione sublimioribus potestatibus, de 
mutua inter omnes caritate ; quae scilicet de his rebus et aliis 
generis eiusdem a Thoma disputantur, maximum atque invictum 
robur habent ad evertenda ea iuris novi principia, quae pacato 
remm ordini et publicae saluti periculosa esse dignoscuntur. — 
Demum cunctae humanae disciplinae spem incrementi praecipere, 
plurimuinquc sibi debent praesidium polliceri ab hac, quae Nobis 
est proposita, disciplinarum phiiosophicarum instauratione. Etenim 
a philosophia tamquam a moderatrice sapientia, sanam rationem 
fectumque modum bonae artes mutuari, ab eaque, tamquam 
vitae communi fonte, spiritum haurire consueverunt. Facto et 
constanti experientia comprobatur, artes liberales tunc maxime 
floruisse, cum incolumis honor et sapiens iudicium philosophiae 
stetit ; negiectas vero et prope obliteralas iacuisse, inclinata atque 
erroribus vel ineptus implicita philosophia. — Quapropter etiam 
physicae disciplinae quae nunc tanto sunt in pretio, et tot prae- 
clare inventis, singularem ubique cient admirationem sui, ex 
restituta vetemm philosophia non modo nihil detrimenti, sed 
plurimum praesidii sunt habiturae. Illarum enim fructuosae exer- 
citationi et incremento non sola satis est consideratio factorum, 
contemplatioque naturae ; sed, cum facta constiterint, altius as- 
sumendum est, et danda solerter opera naturis remm corporea- 
rum agnoscendis, investigandisque legibus, quibus parent, et 
principiis, unde ordo illarum et unitas in varietate, et mutua 
affinitas in diversitate proficiscuntur. Quibus investigationibus 
mirum quantam philosophia scholastica vim et lucem, et opem, 
est allatum, si sapienti ratione tradatur. 

Qua in re et illud monere iuvat, nonnisi per summam ini- 


ecta, tom. XII. fase. O XXV. 

riam eidem philosophiae vitio verti, quod naturalium scientiarum 
profectui et incremento adversetur. Cum enim Scholastica san¬ 
ctorum Patmm sententiam secuti, in Anthropologia passim tra- 
diderint, humanam intelligentiam nonnisi ex rebus sensibilibus 
ad noscendas res corpore materiaque carentes evehi, sponte sua 
intellexerunt, nihil esse philosopho utilius, quam naturae arcana 
diligenter investigare, et in remm physicarum studio diu mul- 
tumque versari. Quod et facto suo confirmarunt: nam s. Thomas, 
b. Albertus magnus, aliique Scholasticorum principes, non ita 
se contemplationi philosophiae dediderunt, ut non etiam multum 
operae in naturalium remm cognitione collocarint: imo non pauca 
sunt in hoc genere dicta eoram et scita, quae recentes magistri 
probent, et* cum veritate congmere fateantur. Praeterea, hac 
ipsa aetate, plures iique insignes scientiarum physicarum docto- 
res palam aperteque testantur, inter certas ratasque recentioris 
Physicae conclusiones, et philosophica Scholae principia nullam 
veri nominis pugnam existere. 

Nos igitur, dum edicimus libenti gratoque animo excipiendum 
esse quidquid sapienter dictum, quidquid utiliter fuerit a quo- 
piam inventum atque excogitatum; Vos omnes, Venerabiles Fra- 
tres , quam enixe hortamur, ut ad catholicae fidei tutelam et 
decus, ad societatis bonum, ad scientiamm omnium incrementum 
auream sancti Thomae sapientiam restituais, et quam latissime 
propagetis. Sapientiam sancti Thomae dicimus: si quid enim est 
a doctoribus Scholasticis vel nimia subtilitate quaesitum, vel 
parum considerate traditum, si quid cum exploratis posterioris 
aevi doctrinis minus cohaerens, vel denique quoquo modo non 
probabile, id nullo pacto in animo est aetati nostrae ad imitan- 
dum proponi. — Ceterum, doctrinam Thomae Aquinatis studeant 
magistri, a Vobis intelligenter lecti, in discipuloram animos in- 
sinuare ; eiusque prae ceteris soliditatem atque excellentiam in 
perspicuo ponant. Eamdem Academiae a Vobis institutae aut in- 
stituendae illustrent ac tueantur, et ad grassantium errorum re- 
futationem adhibeant. — Ne autem supposita pro vera, neu cor- 
rapta pro sincera bibatur, providete ut sapientia Thomae ex 
ipsis eius fontibus hauriatur, aut saltern ex iis rivis, quos ab 
ipso fonte deductos, adhuc integros et illimes decurrere certa et 
concors doctorum hominum sententia est: sed ab iis, qui exinde 
Auxisse dicuntur, re autem alienis et non salubribus aquis cre- 
vemnt, adolescentium animos arcendos curate. 

Probe autem novimus conitus Nostros irritos futuros, nisi 
communia cepta, Venerabiles Fratres, Ille secundet, qui Deus 
scientiarum in divinis eloquiis (1) appellatur; quibus etiam mo- 
nemur, omne datum optimum et omne donum perfection desursum 
esse, descendens a Patre luminum (2). Et rursus: Si quis indiget 
sapientia, postulet a Deo; qui dat omnibus affluenter, et non 
improperat; et dabitur ei (3). — Igitur hac quoque in re exem- 
pla sequamur Doctoris angelici, qui numquam se lectioni aut 
scriptio™ dedit, nisi propitiato precibus Deo; quique candide 
confessus est, quidquid sciret, non tam se studio aut labore suo 
sibi peperisse, quam divinitus accepisse: ideoque humili et con- 
cordi obsecratione Deum simul omnes exoremus, ut in Ecclesiae 
filios spiritum scientiae et intellectus emittat, et aperiat eis sen- 
sum ad intelligendam sapientiam. Atque ad uberiores percipien- 
dos divinae bonitatis fructus, etiam B. Virginis Mariae, quae 
sedes sapientiae appellatur, efficacissimum patrocinium apud Deum 
interponile; simulque deprecatores adhibete purissimum Virginis 
Sponsum B. Iosephum, et Petrum ac Paulum Apostolos maximos, 
qui orbem terrarum, impura errorum lue corruptum, veritate 
renovarunt, et caelestis sapientiae lumine compleverunt. 

Denique divini auxilii spe freti, et pastorali Vestro studio 
confisi, Apostolicam benedictionem, celestium munerum auspicem 
et singularis Nostrae benevolentiae testem, Vobis omnibus, Ve¬ 
nerabiles Fratres, universoque Clero et populo singulis commisso, 
peramanter in Domino impertimur. 

Datum Romae apud S. Petrum, die 4 Augusti ann. 1879. 
Pontificatus Nostri anno secundo 

LEO PP. XIII. 


(1) L Reg. II, 3. 


(2) lac. I, 17. 


(3) Ibid. 



